## El secretari autonòmic davant la UE visita el col·legi San Juan Bautista d’Alacant que està seleccionat com a escola ambaixadora del Parlament Europeu

*** Manteniment d’un InfoPoint sobre el Parlament Europeu, activitats relacionades amb la UE i celebració del Dia d’Europa són algunes de les actuacions que desenrotlla el col·legi durant el curs
* El secretari autonòmic s’ha reunit amb l’equip directiu del centre educatiu, els professors i els estudiants ambaixadors**

El secretari autonòmic de Representació davant la UE i les Comunitats Autònomes, Pablo Broseta, ha visitat el col·legi San Juan Bautista d’Alacant, que ha sigut seleccionat escola ambaixadora del Parlament Europeu.

Durant la seua visita, el secretari autonòmic, acompanyat per la directora general de Representació davant la Unió Europea i les Comunitats Autònomes, Raquel Aguado, i el regidor de Presidència, Innovació, Plans Estratègics i Projectes Europeus de l’Ajuntament d’Alacant, Antonio Peral, s’ha reunit amb els estudiants ambaixadors, l’equip directiu i professors del centre educatiu.

El secretari autonòmic ha felicitat el centre i ha recalcat la importància de ser escola ambaixadora del Parlament Europeu, pel coneixement que adquiriran els jóvens sobre Europa i la democràcia parlamentària europea.

La Comunitat Valenciana compta amb 14 centres escolars convertits en escoles ambaixadores, 4 de les quals fa més de tres anys que estan en el programa i s’han convertit en mentores, ja que amb la seua experiència orienten les seleccionades recentment.

Durant la trobada han abordat les diverses actuacions que es duen a terme en el centre educatiu en matèria europea, entre les quals destaquen la formació; el manteniment d’un punt InfoPoint sobre el Parlament Europeu; la realització d’activitats durant tot el curs relacionades amb la Unió Europea, i la celebració del 9 de maig, Dia d’Europa.

El col·legi, conscient de la importància d’estimular el coneixement d’Europa entre els jóvens, també participa en el programa Euroscola del Parlament Europeu.

Fecha: 27/09/2024